### Beslutningstema

Rådgivningscenter Tønder Misbrugs kvalitetsstandard for stof- og alkoholmisbrug forelægges til godkendelse.

### Sagsfremstilling

Siden Kommunalreformen i 2007, hvor kommunerne overtog ansvaret for stofmisbrugsbehandlingen, har kommunerne været lovmæssigt forpligtet til at udvikle kvalitetsstandard for den sociale misbrugsbehandling.

Formålet med kvalitetsstandarden er at gøre det synligt og gennemskueligt for borgerne, hvilken service de kan forvente, herunder hvor de kan få behandling og hvilke typer af behandling kommunen tilbyder.

Udover at give borgerne og samarbejdsparterne et sammenhængende indblik i kommunens serviceniveau for misbrugsbehandlingsområdet, fungerer standarden samtidig som et redskab for kommunerne i planlægning og styring af indsatsen på området.

På baggrund af ovenstående, er der blevet udarbejdet en kvalitetsstandard for Rådgivningscenter Tønders samlede tilbud til borgere, der har problemer på grund af alkohol og/eller stofmisbrug. Kvalitetsstandarden indeholder bl.a. en beskrivelse af det serviceniveau på misbrugsområdet, der tilbydes i Tønder Kommune.

Kvalitetsstandarden skal revideres efter behov og mindst hvert andet år. Nuværende kvalitetsstandard blev godkendt d. 24. november 2022.

På baggrund heraf, er den nuværende handleplan blevet revideret (jf. bilag). Følgende er bl.a. blevet ændret i forhold til den nuværende kvalitetsstandard:
- Målgruppen for alkoholbehandling og stofmisbrugsbehandling er ændret fra borgere fra det fyldte 15. år til borgere fra det fyldte 13. år.
- Beskrivelse af Rådgivningscenter Tønders visitation til regionens dobbeltdiagnosebehandling, integreret tilbud.
- Henvisning til regionens beskrivelse af integreret patientforløb for mennesker med psykiske lidelse og samtidig rusmiddelproblematik.

### Indstilling Fagchefen for Voksen Socialområdet indstiller,

|  |  |
| --- | --- |
| at | kvalitetsstandarden godkendes, og |
| at | indstillingen videresendes til Kommunalbestyrelsen. |

Beslutning fra Socialudvalget, 5. november 2024, pkt. 5:

Indstillingen anbefales.

### Beslutning

Indstillingen godkendt.